National LGBTI Health Alliance

A **National LGBTI Health Alliance**, en galego "Alianza Nacional de Saúde LGBTI", é unha organización de saúde para organizacións LGBT e intersexuais en Australia. Organización sen ánimo de lucro, foi creada en agosto de 2007. A alianza está presidida actualmente por Susan Ditter; Rebecca Reynolds é directora executiva. a saúde mental, a prevención do suicidio, a saúde intersexual, a saúde transxénero e a recolección de datos.

### Envellecemento
A organización dirixiu consultas sobre unha estratexia inclusiva de atención á vellez para o Departamento de Saúde que axudou a desenvolver unha estratexia nacional.

### Saúde intersexual
En 2013, a Alianza pediu a aplicación das recomendacións dun informe do Comité do Senado sobre a "esterilización involuntaria ou forzada das persoas intersexuais". A Alianza xa fixera presentacións e participou nunha audiencia sobre o tema.

## Saúde mental e prevención do suicidio
Un informe importante sobre saúde mental e prevención do suicidio, preparado por PricewaterhouseCoopers, foi publicado en agosto de 2011. O informe atopou que "hai maiores niveis de depresión, ansiedade e outros problemas de saúde mental nas poboacións LGBTI, con probas que suxiren que o intento de suicidio é de 3,5 a 14 veces máis alto" que no resto da poboación.

En setembro de 2013, a Alianza uniuse a unha campaña nacional chamada "Estratexia nacional de prevención do suicidio LGBTI", co obxectivo de reducir á metade as taxas de suicidio en 2023.

### Problemas de saúde trans e intersexo
A Alianza lanzou un informe sobre as cuestións de saúde trans e intersexual no Parliament House federal en novembro de 2012. Con Organisation Intersex International Australia, a Alianza tamén foi consultada polo Departamento de Saúde e Envellecemento que levou a melloras no acceso ós servizos de Medicare, informou en xullo de 2013.

## Conferencia nacional de saúde en diferenza
A Alianza organiza unha conferencia bianual, *Health in Difference*. A conferencia de 2013 celebrouse en Melbourne en abril. Joy 94.9 rexistrou as sesións plenarias.

## Director executivo
A finais de 2013, Warren Talbot anunciou a súa dimisión como director executivo por motivos de saúde, e Andrew Little foi nomeado director executivo. Rebecca Reynolds, anteriormente directora de Twenty10, accedeu ó posto en febreiro de 2014.

## Asociacións membros
As asociacións que pertencen á Alianza inclúen:
*A Gender Agenda (ACT)
*AIDS Council of New South Wales
*Androgen Insensitivity Syndrome Support Group Australia
*Australian Federation of AIDS Organisations
*The Freedom Centre (WA)
*Organisation Intersex International Australia
*Queensland Association for Healthy Communities
*Transgender Victoria
*Victorian AIDS Council
*Victorian Gay & Lesbian Rights Lobby
*Working It Out (Tasmania)
*Western Australian AIDS Council
*GRAI (WA) - GLBTI Rights in Ageing Inc

## Afiliacións
O National LGBTI Health Alliance é membro do Centro de Investigación Cooperativa Young and Well e da Coalición Nacional para a Prevención do Suicidio.

## Notas
## Véxase tamén
### Outros artigos
* Dereitos LGTB en Australia
* Dereitos intersexo por país
* Dereitos humanos intersexo

### Ligazóns externas
*Sitio web oficial
*
*